
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges.
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets forordning om Den Europæiske Unions arbejdsmarkedsstatistikker om virksomheder og om ophævelse af Rådets forordning (EF) nr. 530/1999 og Europa-Parlamentets og Rådets forordning (EF) nr. 450/2003 og (EF) nr. 453/2008
(COM(2023)0459 – C9‑0316/2023 – 2023/0288(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0459),
–	der henviser til artikel 294, stk. 2, og artikel 338, stk. 1 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0316/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af 24. november 2023 fra Den Europæiske Centralbank[footnoteRef:1], [1:  https://www.ecb.europa.eu/pub/pdf/legal/ecb.leg_con_2023_38.en.pdf?32d503a2f8b5bdd180bc944af0c56e81] 

–	der henviser til forretningsordenens artikel 59,
–	der henviser til udtalelse fra Udvalget om Beskæftigelse og Sociale Anliggender,
–	der henviser til betænkning fra Økonomi- og Valutaudvalget (A9‑0000/2023),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Henvisning 3 a (ny)</Article>
	

	Kommissionens forslag
	Ændringsforslag

	
	under henvisning til udtalelse fra Den Europæiske Centralbank1a,

	
	________________

	
	1a Udtalelse af 24. november 2023 (endnu ikke offentliggjort i EU-Tidende).


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 4 a (ny)</Article>
	

	Kommissionens forslag
	Ændringsforslag

	
	(4a)	For at kunne vurdere lønomkostningsindekser over tid er det vigtigt, at der til analytiske formål foreligger en passende mængde historiske data. For at mindske den byrde, der pålægges medlemsstaterne, bør indberetningen imidlertid begrænses til historiske data, der som minimum dækker kalenderårene 2024 og 2025.


Or. <Original>{EN}en</Original>
<TitreJust>Begrundelse</TitreJust>
I sin udtalelse foreslår ECB, at kravet om at tilvejebringe oplysninger, der gør det muligt at forstå virkningen af ændringer i metodologien eller med hensyn til stikprøvepopulationen (navnlig en passende mængde historiske data, som kan baseres på skøn, proxyvariabler og andre datakilder), udtrykkeligt bør fastsættes i forslaget til forordning.
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 9</Article>
	

	Kommissionens forslag
	Ændringsforslag

	(9)	For at begrænse byrden for virksomhederne, navnlig SMV'er, bør de nationale statistikmyndigheder overveje administrative og innovative kilder, hvis hovedformål ikke er at tilvejebringe statistikker, som erstatning for eller supplement til statistiske undersøgelser, samtidig med at kvalitetskravene til officielle statistikker overholdes. Den seneste teknologiske og digitale udvikling kan bidrage til dette mål.
	(9)	For at begrænse byrden for virksomhederne, navnlig SMV'er, bør de nationale statistikmyndigheder overveje administrative og innovative kilder, hvis hovedformål ikke er at tilvejebringe statistikker, som erstatning for eller supplement til statistiske undersøgelser, samtidig med at kvalitetskravene til officielle statistikker overholdes. Den seneste teknologiske og digitale udvikling kan bidrage til dette mål. Det er imidlertid nødvendigt at begrænse antallet af kilder, hvorfra der må indsamles og videregives data, til, hvad der er nødvendigt og forholdsmæssigt for at nå målet med denne forordning. Kommissionen bør derfor tillægges beføjelser til at vedtage delegerede retsakter med henblik på at præcisere, fra hvilke kilder, ud over undersøgelsesdata og administrative registre, data må indsamles og fremsendes i henhold til denne forordning. Under alle omstændigheder bør enhver behandling af oplysninger fra disse andre kilder ikke berøre Europa-Parlamentets og Rådets direktiv 2002/58/EF1a.

	
	_______________

	
	1a Europa-Parlamentets og Rådets direktiv 2002/58/EF af 12. juli 2002 om behandling af personoplysninger og beskyttelse af privatlivets fred i den elektroniske kommunikationssektor (direktiv om databeskyttelse inden for elektronisk kommunikation) (EUT L 201 af 31.7.2002, s. 37, ELI: http://data.europa.eu/eli/dir/2002/58/oj).


Or. <Original>{EN}en</Original>
<TitreJust>Begrundelse</TitreJust>
"Andre kilder" kan bestå af en lang række kilder, herunder potentielt følsomme oplysninger, som vil gøre det muligt at udlede mere intime konklusioner om de registreredes liv og kan indebære en betydelig risiko for deres rettigheder og frihedsrettigheder. Listen over kilder bør derfor begrænses til, hvad der er nødvendigt og forholdsmæssigt. Det er også vigtigt at minde om, at data vedrørende anvendelsen af offentligt tilgængelige elektroniske kommunikationstjenester og -net og adgang til eller lagring af oplysninger i slutbrugerens terminaludstyr er omfattet af e-databeskyttelsesdirektivet.
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 10 a (ny)</Article>
	

	Kommissionens forslag
	Ændringsforslag

	
	(10a)	Hvis de aktiviteter, der skal udføres i henhold til denne forordning, omfatter behandling af personoplysninger, bør en sådan behandling være i overensstemmelse med den relevante EU-lovgivning om beskyttelse af personoplysninger, nemlig Europa-Parlamentets og Rådets forordning (EU) 2018/17251a og Europa-Parlamentets og Rådets forordning (EU) 2016/6791b. I overensstemmelse med princippet om dataminimering, der er fastsat i disse forordninger, bør data, der leveres i henhold til nærværende forordning, aggregeres i en sådan grad, at enkeltpersoner ikke kan identificeres.

	
	__________________

	
	1a Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39, ELI: http://data.europa.eu/eli/reg/2018/1725/oj).

	
	1b Europa-Parlamentets og Rådets forordning (EU) nr. 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse), EUT L 119 af 4.5.2016, s. 1, ELI: http://data.europa.eu/eli/reg/2016/679/oj).


Or. <Original>{EN}en</Original>
<TitreJust>Begrundelse</TitreJust>
Enhver behandling af personoplysninger skal overholde kravene i GDPR. Der bør derfor udtrykkeligt henvises til anvendelsen af GDPR og EUDPR i forbindelse med behandlingen af personoplysninger inden for rammerne af den fremtidige forordning ligesom i betragtning 14 i Kommissionens nylige forslag til Europa-Parlamentets og Rådets forordning om ændring af forordning (EF) nr. 223/2009 om europæiske statistikker, som ændret af Parlamentet.
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 10 b (ny)</Article>
	

	Kommissionens forslag
	Ændringsforslag

	
	(10b)	Behandling af personoplysninger til statistiske formål, som anses for at være i samfundets interesse, bør være underlagt fornødne garantier i overensstemmelse med artikel 89 i forordning (EU) 2016/679 og artikel 13 i forordning (EU) 2018/1725. Det bør navnlig sikres, at princippet om, at personoplysninger skal anonymiseres, bliver overholdt.


Or. <Original>{EN}en</Original>
<TitreJust>Begrundelse</TitreJust>
Det er vigtigt specifikt at henvise til overholdelsen af garantierne vedrørende behandling af personoplysninger til statistiske formål i henhold til artikel 89 i GDPR og artikel 13 i EUDPR, navnlig at oplysningerne i princippet skal anonymiseres.
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 11</Article>
	

	Kommissionens forslag
	Ændringsforslag

	(11)	Forordning (EF) nr. 223/2009 udgør referencerammen for nærværende forordning, herunder med hensyn til beskyttelse af fortrolige data.
	(11)	Forordning (EF) nr. 223/2009 udgør referencerammen for nærværende forordning, herunder med hensyn til beskyttelse af fortrolige data og behandling og deling af personoplysninger, herunder af privatejede data.


Or. <Original>{EN}en</Original>
<TitreJust>Begrundelse</TitreJust>
Det er vigtigt at præcisere forholdet mellem denne forordning og den fremtidige forordning (EF) nr. 223/2009 (herunder den igangværende revision), hvad angår behandling af personoplysninger. Det er også vigtigt at sikre, at private dataindehavere kun vil blive anmodet om ikke-personlige (anonymiserede) data.
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Betragtning 13</Article>
	

	Kommissionens forslag
	Ændringsforslag

	(13)	Den Europæiske Tilsynsførende for Databeskyttelse er blevet hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 og afgav udtalelse den [xxx].
	(13)	Den Europæiske Tilsynsførende for Databeskyttelse er blevet hørt i overensstemmelse med artikel 42, stk. 1, i Europa-Parlamentets og Rådets forordning (EU) 2018/1725 og afgav udtalelse den 25. september 2023.

	__________________
	__________________

	21Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
	21 Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Artikel 2 – stk. 1 – point 1</Article>
	

	Kommissionens forslag
	Ændringsforslag

	(1)	"statistisk enhed": den enhed, vedrørende hvilken dataene indsamles eller udarbejdes
	1)	"statistisk enhed": den fysiske person eller retlige enhed, vedrørende hvilken dataene indsamles eller udarbejdes


Or. <Original>{EN}en</Original>
<TitreJust>Begrundelse</TitreJust>
I forslagets artikel 6, stk. 1, hedder det, at "[s]tatistikker i henhold til denne forordning udarbejdes for en eller flere af følgende statistiske enheder: a) foretagendet, b) lokale enheder, c) ansatte." Imidlertid defineres "statistisk enhed" i artikel 2, stk. 1, i forslaget som "(...) den enhed, vedrørende hvilken dataene indsamles eller udarbejdes", og ansatte udelukkes derved fra definitionen. Dette ændringsforslag sikrer, at definitionen omfatter alle berørte personer.
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Artikel 2 – stk. 1 – point 26 a (nyt)</Article>
	

	Kommissionens forslag
	Ændringsforslag

	
	26a)	"historiske data": data, der dækker en periode på mindst to kalenderår forud for datoen for denne forordnings anvendelse.


Or. <Original>{EN}en</Original>
<TitreJust>Begrundelse</TitreJust>
For at kunne vurdere lønomkostningsindekser over tid er det vigtigt, at der til analytiske formål foreligger en passende mængde historiske data. ECB anerkender imidlertid i sin udtalelse den byrde, som ville blive påført medlemsstaterne, hvis de skulle tilvejebringe historiske data over et lang tidsspænd. Med dette ændringsforslag støtter jeg, at indsendelsen af historiske data begrænses til historiske data, der som minimum dækker kalenderårene 2024 og 2025.
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 3 – stk. 1 a (nyt)</Article>
	

	Kommissionens forslag
	Ændringsforslag

	
	1a.	Kommissionen tillægges beføjelser til at vedtage delegerede retsakter i overensstemmelse med artikel 13 med henblik på at supplere denne forordning for at præcisere, fra hvilke andre kilder, der er omhandlet i nærværende artikels stk. 1, litra c), data må indsamles og overføres. Ved udøvelsen af beføjelsen til at vedtage sådanne delegerede retsakter sikrer Kommissionen, at anvendelsen af disse andre kilder er nødvendig og forholdsmæssig med hensyn til at nå målet med denne forordning, idet der tages behørigt hensyn til de pågældende datas følsomhed.


Or. <Original>{EN}en</Original>
<TitreJust>Begrundelse</TitreJust>
Jeg foreslår at tillægge Kommissionen beføjelse til at præcisere, hvilke "andre kilder" der kan anvendes, for at begrænse listen over kilder til, hvad der er nødvendigt og forholdsmæssigt for at nå de tilsigtede mål.
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 8 – stk. 2</Article>
	

	Kommissionens forslag
	Ændringsforslag

	2.	Medlemsstaterne sikrer, at de data, der er indhentet ved hjælp af de kilder, der er fastsat i artikel 3, giver en fuldstændig dækning af og nøjagtige estimater over de statistiske enheder og den statistiske population, der er defineret i artikel 6.
	2.	Medlemsstaterne sikrer, at de data, herunder historiske data, der er indhentet ved hjælp af de kilder, der er fastsat i artikel 3, giver en fuldstændig dækning af og nøjagtige estimater over de statistiske enheder og den statistiske population, der er defineret i artikel 6.


Or. <Original>{EN}en</Original>
<TitreJust>Begrundelse</TitreJust>
Det er vigtigt, at der til analytiske formål foreligger en passende mængde historiske data til at kunne vurdere lønomkostningsindekser over tid.
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 8 – stk. 8</Article>
	

	Kommissionens forslag
	Ændringsforslag

	8.	Kommissionen (Eurostat) vurderer kvaliteten af de indsendte data, de anvendte kilder og metoder og stikprøvegrundlaget.
	8.	Kommissionen (Eurostat) vurderer kvaliteten af de indsendte data, de anvendte kilder og metoder og stikprøvegrundlaget. Kommissionen (Eurostat) udarbejder og offentliggør rapporter og meddelelser om kvaliteten af de indsendte data, kilder og anvendte metoder. I disse rapporter kan Kommissionen (Eurostat) anbefale, hvordan de kilder, der anses for at være af lav kvalitet, og de data, der indsamles via disse kilder, skal håndteres.


Or. <Original>{EN}en</Original>
<TitreJust>Begrundelse</TitreJust>
Selv om det i artikel 8, stk. 5, præciseres, at disse kvalitetsrapporter skal følge et format, der fastlægges nærmere af Kommissionen ved en gennemførelsesretsakt, giver Kommissionens forslag ikke yderligere vejledning i, hvordan kilder, der kategoriseres som værende af "lav kvalitet", og de data, der indsamles gennem dem, bør håndteres. Med dette ændringsforslag opfordrer jeg Kommissionen til at give en sådan vejledning.
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 9 – stk. 1 a (nyt)</Article>
	

	Kommissionens forslag
	Ændringsforslag

	
	1a.	De data, der indsamles som led i de pilotundersøgelser, der er omhandlet i denne artikels stk. 1, skal begrænses til de områder og emner, der er anført i artikel 4, stk. 1, og de detaljerede emner, der er angivet i bilaget.


Or. <Original>{EN}en</Original>
<TitreJust>Begrundelse</TitreJust>
Det er vigtigt at præcisere, at sådanne undersøgelser ikke vil give mulighed for dataindsamling ud over de "emner" og "detaljerede emner", der er anført i artikel 4, stk. 1, og specificeret i bilaget til forslaget.
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 9 – stk. 3 – afsnit 1 a (nyt)</Article>
	

	Kommissionens forslag
	Ændringsforslag

	
	I de rapporter, der er omhandlet i første afsnit, kan Kommissionen (Eurostat) anbefale, hvordan pilotundersøgelser bør integreres som permanente løsninger.


Or. <Original>{EN}en</Original>
<TitreJust>Begrundelse</TitreJust>
Forslaget til forordning bør fastlægge, hvordan data, der tilvejebringes gennem pilotprojekterne, potentielt vil blive integreret som permanente løsninger.
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 9 – stk. 3 a (nyt)</Article>
	

	Kommissionens forslag
	Ændringsforslag

	
	3a.	Kommissionen tillægges beføjelser til at vedtage delegerede retsakter i overensstemmelse med artikel 13 med henblik på at supplere denne forordning for at præcisere roller og ansvarsområder for de aktører, der gennemfører de undersøgelser, der er omhandlet i denne artikels stk. 1, såfremt behandlingen af personoplysninger finder sted med henblik på disse undersøgelser.


Or. <Original>{EN}en</Original>
<TitreJust>Begrundelse</TitreJust>
Det er vigtigt at præcisere roller og ansvarsområder i henhold til Kommissionens (Eurostats) og medlemsstaternes databeskyttelseslovgivning i forbindelse med pilotundersøgelserne, for så vidt som behandlingen af personoplysninger finder sted med henblik på undersøgelserne.
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 13 – stk. 2</Article>
	

	Kommissionens forslag
	Ændringsforslag

	2.	Beføjelsen til at vedtage delegerede retsakter, jf. artikel 4, stk. 3, og artikel 7, stk. 1, tillægges Kommissionen for en ubegrænset periode fra den [Publikationskontoret: indsæt venligst datoen for forordningens ikrafttræden].
	2.	Beføjelsen til at vedtage delegerede retsakter, jf. artikel 3, stk. 1a, artikel 4, stk. 3, artikel 7, stk. 1, og artikel 9, stk. 3a, tillægges Kommissionen for en periode på fem år fra den [Publikationskontoret: indsæt venligst datoen for forordningens ikrafttræden]. Kommissionen udarbejder en rapport vedrørende delegationen af beføjelser senest ni måneder inden udløbet af femårsperioden. Delegationen af beføjelser forlænges stiltiende for perioder af samme varighed, medmindre Europa-Parlamentet eller Rådet modsætter sig en sådan forlængelse senest tre måneder inden udløbet af hver periode.


Or. <Original>{EN}en</Original>
<TitreJust>Begrundelse</TitreJust>
Formålet med dette ændringsforslag er at bringe ordlyden i overensstemmelse med lignende bestemmelser i andre retsakter, der henhører under ECON-udvalgets kompetence.
</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 13 – stk. 6</Article>
	

	Kommissionens forslag
	Ændringsforslag

	6.	En delegeret retsakt vedtaget i henhold til artikel 4, stk. 3, og artikel 7, stk. 1, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.
	6.	En delegeret retsakt vedtaget i henhold til artikel 3, stk. 1a, artikel 4, stk. 3, artikel 7, stk. 1, og artikel 9, stk. 3a, træder kun i kraft, hvis hverken Europa-Parlamentet eller Rådet har gjort indsigelse inden for en frist på tre måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med tre måneder på Europa-Parlamentets eller Rådets initiativ.


Or. <Original>{EN}en</Original>
<TitreJust>Begrundelse</TitreJust>
Formålet med dette ændringsforslag er at bringe ordlyden i overensstemmelse med lignende bestemmelser i andre retsakter, der henhører under ECON-udvalgets kompetence.
</Amend>

<Amend>Ændringsforslag		<NumAm>18</NumAm>
<DocAmend>Forslag til forordning</DocAmend>
<Article>Bilag – tabel – kolonne 4 – række 1</Article>
	

	Kommissionens forslag
	Ændringsforslag

	Hvert fjerde år
	Hvert andet år


Or. <Original>{EN}en</Original>
</Amend>

<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Bilag – tabel – kolonne 4 – række 8</Article>
	

	Kommissionens forslag
	Ændringsforslag

	Hvert fjerde år
	Hvert andet år


Or. <Original>{EN}en</Original>
</Amend>




</RepeatBlock-Amend>

